text: Feste et joie et honnour si grant
   Fu faite là que il couvint. 
   Tout ainsi qu'il i apartint 
   Fu festiie et honnorée 
   Elyador en la contrée 
   De quoi ele royne estoit.
   PageV02P281
   Chascuns durement se penoit 
   De faire joie à sa venue ; 
   De tous fu liement veüe. 
   Rois Melocandis feste tint 
   Si riche que il là couvint 
   De ce que grant feste apent.
   Et lors après tout erranment 
   Que cele feste fu passée, 
   S'en alerent sans demorée 
   En la terre roi Baldigant. 
   Là r'ot feste très noble et grant, 
   Riche et bele, et si ordenée 
   Que de tout fu bien estofée.
  